Põltsamaa Felix AS

Põltsamaa Felix AS oli 1993. aastal ETK ja AB Felixi ühisettevõttena asutatud toiduaineid tootev ettevõte Põltsamaal. 2018. aastal ühines Põltsamaa Felix AS ettevõttega AS Kalev. Tootmine jätkub Orkla Eesti AS-i koosseisus.Felix. Brändi lugu. Orkla Eesti ASi veebisait.

Aastatel 1993–2004 oli ettevõtte tegevdirektor Andres Koern.

 Ajalugu 
Ettevõtte tootmistraditsioonid Põltsamaal ulatusid aastasse 1920, mil alustas tegevust Eesti Tarvitajateühistute Keskühisuse Põltsamaa Tehased. Algusaastatel valmistati Põltsamaa Tehastes piiritust, kartulihelbeid, kohvi, tärklist, puu- ja aedviljahoidiseid ning marjaveine.

Eesti NSV ajal tegutses kui ETKVLi Põltsamaa PõllumajanduskombinaatETKVL-i Põltsamaa Põllumajanduskombinaat, Punane Täht: EKP Rakvere Rajoonikomitee ja Rakvere Rajooni RSN häälekandja, nr. 145, 10 detsember 1963.

AS Põltsamaa Felix loodi ühisettevõttena 1993. aastal ning selle omanikeks said Rootsi firma Felix AB ja Eesti Tarbijate Kooperatiiv (tänapäeval Coop Eesti). 

2004. aastal sai ettevõtte ainuomanikuks Procordia Food, mille kaudu kuulus AS Põltsamaa Felix rahvusvahelisse ettevõtete gruppi Orkla. Kuna grupi toiduettevõtted asuvad lisaks Skandinaavia- ja Baltimaadele Austrias, Venemaal ja Indias, moodustas eksport umbes 30 protsenti Põltsamaa Felixi müügist.

2015. aasta seisuga oli Põltsamaa Felixis 170 töötajat ja ettevõte oli üks Jõgevamaa suuremaid tööandjaid.Ettevõte Felix

1. veebruaril 2018 liitis toiduainekontsern Orkla ettevõtted AS Kalev ja Põltsamaa Felix AS kokku ettevõtteks Orkla Eesti AS. AS Kalev vahetas ärinime ja sellega liitus Põltsamaa Felix AS. Säilis tootmistegevus Jüris ja Põltsamaal, muutusi ei toimunud ka kaubamärkides. Ettevõtete juhtimine oli liidetud juba ligi viis aastat varem ning 2018. aastaks oldi jõutud ka enamiku tugiteenuste ühendamiseni."Kalev ja Põltsamaa Felix ühinevad" Äripäev, 1. veebruar 2018

 Toodang 
pisi|Ettevõtte toodetavad veinid
Ettevõttes toodeti muu hulgas puuvilja-marjatooted (mahlad, moosid, veinid), aedviljakonserve, konserveeritud valmistoite, kastmeid (majoneesi, salatikastmeid, sinepit, ketšupit). Firma tuntumad kaubamärgid olid Felix ja Põltsamaa.

 Tunnustus 
2011. aastal sai Põltsamaa Felix Eesti ettevõtetele antava Rootsi äriauhinna kõige jätkusuutlikuma ettevõtte kategoorias.

Viited

Välislingid

 AS Põltsamaa Felixi koduleht
 ETKVL Põltsamaa Põllumajanduskombinaat, 1965
 Hanneli Rudi. Legendaarne Kosmose tuubitoit ei pääsenud kunagi orbiidile Postimees/Tarbija24, 31. jaanuar 2013
 Kohus teeb otsuse Ivar Musta rahanõudes Põltsamaa Felixi vastu juunis ERR, 4. mai 2018
 "100-aastase traditsiooni lõpp: Põltsamaa lõpetab veinide tootmise" ERR, 14. jaanuar 2022

Kategooria:Põltsamaa ettevõtted
Kategooria:Eesti toiduainetööstuse ettevõtted
Kategooria:Eesti endised ettevõtted